 Ernest Shónẹkàn : Ernest Adékúnlé Oládẹìndé Shónẹkàn, tí wọn bí ní ọjọ kẹẹsán, oṣù Èbìbí, ọdún 1936 ní Èkó, orílẹ-èdè Nàìjíríà, jẹ agbejọrò ará ilẹ Nàìjíríà. Shónẹkàn jẹ Ààrẹ orílẹ-èdè Nàìjíríà fún ìgbà díẹ láti ọjọ kẹrìndínlọgbọn, oṣù Ògún, ọdún 1993 títí dé ọjọ kẹtàdínlógún, oṣù Belú, ọdún 1993 tí Ọgágun Sani Abacha ti fipá gbàjọba lọwọ rẹ. Wọn fún-un ní oyè Abese tí ilẹ Ẹgbá láti ọdún 1981 pẹlú àwọn oyè mìíràn. Ó jẹ ọkan lára àwọn ọmọ mẹfà tí àwọn òbí rẹ bí. Ilé-ìwé CMS Grammar School àti Igbobi College ni Shónẹkàn lọ. Ó kẹkọọ gboyè nínú ìmọ òfin ní University of London, wọn sì pèé sí iṣẹ. Lẹyìn náà ni ó tún lọ sí Harvard Business School. Ní oṣù Ṣeré, ọjọ kejì, ọdun 1993, Shónẹkàn kọkọ di olórí ìgbìmọ ìyípadà àti olórí ìjọba lábẹ Ibrahim Babangida. Nígbà náà, ìgbìmọ ìyípadà jẹ ìpele tó kẹyìn nínú gbígbé agbára fún olórí tí wọn yàn ní Republic orílẹ-èdè Nàìjíríà Kẹta. Ní oṣù Ògún, ọdún 1993, Babangida kọwẹ fipò sílẹ, nípa títẹlé ìdìbò June 12. Ó bọwọ lu òfin tí ó fi ìdí ìjọba-fìdíhẹ múlẹ tí Shonekan darí lẹyìn tí wọn búra fún-un gẹgẹ bí olórí orílẹ-èdè. 